**NOTĂ INFORMATIVĂ**

la proiectul Hotărârii Guvernului cu privire la modificarea Regulamentului privind modul de procurare şi aplicare a timbrelor de acciz/timbrelor de consum pe produsele din tutun, cartuşele şi rezervele pentru ţigaretele electronice, inclusiv ţigaretele electronice de unică folosinţă, preparatele destinate utilizării în cartuşele şi rezervele pentru ţigaretele electronice de la poziţia tarifară 2404, produsele din tutun şi înlocuitorii din tutun (amestecuri fără tutun pe baza frunzei de ceai) de la poziţiile tarifare 240399900 şi 2404, aprobat prin Hotărârea Guvernului nr. 1427/2007

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Ministerul Finanțelor, Serviciul Fiscal de Stat. |
| **2. Condiţiile ce au impus elaborarea proiectului de act normativ şi finalităţile urmărite** |
| Scopul prezentului proiect de Hotărîre a Guvernului este aducerea în concordanță a prevederilor Hotărîrii Guvernului nr.1427/2007 cu prevederile art.123 alin.(51) din Codul fiscal nr.1163/1997 în redacția Legii pentru modificarea unor acte normative nr.212/2023 (ce vizează politica bugetar fiscală pentru anul 2024). |
| **3**. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu prevede armonizarea la legislația Uniunii Europene. |
| **4. Principalele prevederi ale proiectului şi evidenţierea elementelor noi** |
| Modificările operate prin Legea nr.212/2023 prevăd marcarea obligatorie cu timbru de acciz a cartușelor pentru țigarete electronice care conțin lichid cu nicotină, inclusiv țigaretele electronice de unică folosință, flacoanele de reumplere care conțin nicotină destinate cartușelor și țigaretelor electronice de la poziția tarifară 2404, produsele din tutun și produsele din plante pentru fumat de la pozițiile tarifare 240399900 și 2404.Anul fabricării produselor din tutun și a celor conexe, indicat pe ambalajul unitar al produselor, trebuie să corespundă anului emiterii timbrului de acciză.În acest sens, se propune completarea Hotărîrii Guvernului nr.1427/2007 cu norme ce stabilesc corespunderea anului emiterii timbrului de acciz/timbrului de consum cu anul fabricării produselor din tutun și a celor conexe.Totodată, întrucît anul fabricării produselor din tutun și a celor conexe trebuie să corespundă cu anul emiterii timbrului de acciză, menținerea termenului de implementare a normei respective este necesar pentru emiterea timbrelor de acciz de tip nou pentru anul 2024.La fel, printre modificările prezentului proiect, se enumeră și excluderea de la pct.13 din hotărîre, a documentului de plată, ce confirmă achitarea plăţii pentru procurarea timbrelor de acciz/timbrelor de consum, ce urmează a fi prezentat de către subiecți la depunerea comenzii, în scopul obținerii de timbre de acciz.Urmare a aprobării proiectului respectiv, adițional la scopul principal de aducere în concordanță cu prevederile Codului fiscal va fi îmbunătățit cadrul normativ în partea ce ține de marcarea cu timbru de acciz/timbru de consum a produselor din tutun și a celor conexe, precum și contracararea schemelor de contrabandă a importurilor ilicite a cartușelor și rezervelor pentru țigarete electronice, inclusiv a țigaretelor electronice de unică folosință, preparatelor destinate utilizării în cartușe și rezervele pentru țigaretele electronice. |
| **5. Fundamentarea economico-financiară** |
| Proiectul nu va necesita cheltuieli financiare şi alocarea mijloacelor financiare suplimentare. |
| **6.** **Modul de încorporare a actului în cadrul normativ în vigoare** |
| Proiectul necesită ajustarea Ordinului nr.91/2019 cu privire la aprobarea design-ului mărcii „Timbru de acciz/Timbru de consum”. În acest sens, Ministerul Finanțelor asigură procesul de consultare concomitentă a prezentului proiect și a modificării Ordinului nr.91/2019.  |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului hotărîrii Guvernului cu privire la modificarea Regulamentului privind modul de procurare şi aplicare a timbrelor de acciz/timbrelor de consum pe produsele din tutun, cartuşele şi rezervele pentru ţigaretele electronice, inclusiv ţigaretele electronice de unică folosinţă, preparatele destinate utilizării în cartuşele şi rezervele pentru ţigaretele electronice de la poziţia tarifară 2404, produsele din tutun şi înlocuitorii din tutun (amestecuri fără tutun pe baza frunzei de ceai) de la poziţiile tarifare 240399900 şi 2404, aprobat prin Hotărârea Guvernului nr. 1427/2007, este plasat pe pagina oficială a Ministerului Finanțelor, la compartimentul Transparența decizională/Consultări publice şi va fi asigurată avizarea acestuia de către instituțiile interesate. În conformitate cu prevederile Regulamentului Guvernului aprobat prin Hotărîrea Guvernului nr.610/2018, prezentul proiect se transmite Cancelariei de Stat pentru înregistrare. Proiectul va fi consultat cu Ministerul Justiţiei, Centrul Naţional Anticorupţie, Ministerul Economiei și Ministerul Sănătății. |
| **8. Constatările expertizei anticorupţie** |
| Concluziile expertizei anticorupție vor fi incluse în sinteza obiecțiilor și propunerilor la proiect după recepționarea expertizei anticorupție. |
| **9. Constatările expertizei de compatibilitate** |
| Proiectul nu urmează a fi examinat sub aspect de compatibilitate.  |
| **10. Constatările expertizei juridice** |
| Concluziile expertizei juridice aferent respectării normelor de tehnică legislativă vor fi incluse în sinteza obiecțiilor și propunerilor la proiect după recepționarea expertizei juridice. |

**Ministru**  **Petru ROTARU**